
ZAPISNIK
        s 50. sjednice Vijeća Gradske četvrti Črnomerec,
        održane 07. travnja 2021. u prostorijama HVIDR-e, Slovenska 21,
                                          s početkom u 12:00  sati 



Nazočni članovi Vijeća Gradske četvrti Črnomerec: Josip Jelić, Ljiljana Peršinec, Vlado Crkvenac, Dragutin Buden, Tamara Čubretović, Branko Matun, Ana Marija Pilaš, Martin Postružin, Miroslav Šurbek,  Dražen Lučanin, Tomislav Domes, Filip Januš i Denis Šeparović

Nenazočni članovi Vijeća Gradske četvrti Črnomerec: Maja Čižić i Siniša Ružić

Ostali nazočni:  Arni Barišić, Allija Skočibušić,Snježana Ordanić, voditeljica Područnog odsjeka Črnomerec i Natalija Vidak, stručni referent za rad mjesne samouprave

Sjednicu otvara Josip Jelić, predsjednik Vijeća Gradske četvrti Črnomerec te pozdravlja sve prisutne.
Predsjednik konstatira da je prisutno 13 članova Vijeća, čime su stečeni uvjeti za raspravu i pravovaljano odlučivanje.



Predsjednik predlaže dopunu dnevnog reda točkom 9. Postavljanje klamerica za bicikle na Terminalu Črnomerec.
Tako dopunjen dnevni red daje na glasovanje.
Jednoglasno usvojen je slijedeći:


1. Prijedlog Zaključka o izmjeni Plana komunalnih aktivnosti Gradske četvrti Črnomerec u 2021.  
2. Javni natječaj za prodaju nekretnine u vlasništvu Grada Zagreba k.č. 3184/1 k.o. Črnomerec – donošenje zaključaka 
3. Zakup zemljišta k.č. 2922/2 k.o. Črnomerec– donošenje zaključaka 
4. Ulica Sveti Duh 26, postavljanje uzdignutih ploha kod kružnog toka – donošenje zaključaka 
5. Ulica Vrhovec 79 – 108, postavljanje uzdignute plohe – donošenje zaključaka 
6. Ulica Gorenci 35 – 45, postavljanje uspornika  – donošenje zaključaka 
7. Ulica Voćnjak, od Kvaternikove 92A do ulice Voćnjak 44, prijedlog nove regulacije prometa– donošenje zaključaka 
8. Kustošijanska ulica 285, izmještanje autobusnog stajališta– donošenje zaključaka
9. Postavljanje klamerica za bicikle na Terminalu Črnomerec 
10. Informacije, pitanja i prijedlozi




Ad. 1. Prijedlog Zaključka o izmjeni Plana komunalnih aktivnosti Gradske četvrti Črnomerec u 2021

[bookmark: _Hlk56520608]Predsjednik obrazlaže izmjene u Planu komunalnih aktivnosti te otvara raspravu.
U raspravi sudjelovali: Dražen Lučanin, Filip Januš, Miroslav Šurbek i Josip Jelić.
Predsjednik daje Prijedlog Zaključka o izmjeni Plana komunalnih aktivnosti Gradske četvrti Črnomere u 2021. na glasovanje.
S  11 glasova ZA i 2 SUZDRŽANA usvojen Zaključak o izmjeni Plana komunalnih aktivnosti Gradske četvrti Črnomerec za 2021. godinu koji će biti u privitku Zapisnika.


Ad. 2. Javni natječaj za prodaju nekretnine u vlasništvu Grada Zagreba k.č. 3184/1 k.o. Črnomerec
[bookmark: _Hlk56520799]Predsjednik otvara raspravu.
U raspravi sudjelovali: Dražen Lučanin, Vlado Crkvenac, Dragutin Buden i Josip Jelić.

Jednoglasno usvojen slijedeći
	
          Z A K LJ U Č A K
             o očitovanju na raspisivanje javnog natječaja
            k. č. 3184/1  k.o. Črnomerec

1. Vijeće Gradske četvrti Črnomerec je raspravljalo o dopisu Gradskog ureda za upravljanje imovinom Grada,  kojim se traži očitovanje za raspisivanje javnog natječaja za prodaju nekretnine u vlasništvu Grada Zagreba, k. č. 3184/1  k.o. Črnomerec.            
2. Vijeće nije suglasno sa raspisivanjem javnog natječaja za prodaju k. č. 3184/1  k.o. Črnomerec te u dogledno vrijeme planira gradnju ovisno o potrebama građana.  
3. Ovaj Zaključak dostaviti će se Gradskom uredu za upravljanje imovinom Grada.  


Ad. 3. Zakup zemljišta k.č. 2922/2 k.o. Črnomerec

Predsjednik čita Zaključak VMO Šestinski dol – Vrhovec te otvara raspravu.
U raspravi sudjelovali: Dražen Lučanin, Filip Januš i Josip Jelić,

Predsjednik daje prijedlog Zaključka na glasovanje.

Jednoglasno usvojen slijedeći 

          Z A K LJ U Č A K
             o očitovanju na zakup zemljišta 
            k. č. 2922/2  k.o. Črnomerec
1. Vijeće Gradske četvrti Črnomerec je raspravljalo o dopisu Gradskog ureda za upravljanje imovinom Grada,  kojim se traži očitovanje za zakup zemljišta, 
k. č. 2922/2  k.o. Črnomerec.            
2. Vijeće podržava zaključak Vijeća Mjesnog odbora Šestinski dol – Vrhovec te nije suglasno da se navedena čestica daje u zakup.    
3. Ovaj Zaključak dostaviti će se Gradskom uredu za upravljanje imovinom Grada.  


[bookmark: _Hlk56521870]Ad. 4. Ulica Sveti Duh 26, postavljanje uzdignutih ploha kod kružnog toka

Predsjednik čita Zaključak VMO „Sveti Duh“ te otvara raspravu. 

U raspravi sudjelovali: Dražen Lučanin, Miroslav Šurbek, Vlado Crkvenac i Josip Jelić.

Predsjednik daje prijedlog Zaključka na glasovanje.

Jednoglasno usvojen slijedeći 


  Z A K LJ U Č A K
o prijedlogu postavljanja uzdignute plohe s pješačkim prijelazom
  u ulici Sveti Duh kod OŠ Pavleka Miškine 

1. Vijeće je razmotrilo prijedlog Vesne Vrbanović Jančić, ravnateljice OŠ Pavleka Miškine, koja traži da se postave uzdignute plohe s pješačkim prijelazom u ulici Sveti Duh  kod kružnog toka.  

2. Vijeće podržava zahtjev da se postave uzdignute plohe s pješačkim prijelazom u ulici Sveti Duh kod OŠ Pavleka Miškine zbog sigurnosti učenika.    

3. Ovaj Zaključak dostaviti će se podnositeljima zahtjeva i Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za promet na daljnje postupanje.   

Ad. 5. Ulica Vrhovec 79 – 108, postavljanje uzdignute plohe

Predsjednik  čita Zaključak VMO Šestinski dol – Vrhovec te daje prijedlog na glasovanje

Jednoglasno usvojen slijedeći 

Z A K LJ U Č A K
o prijedlogu postavljanja uzdignute plohe s pješačkim prijelazom
       u ulici Vrhovec 79 – 108 

1.Vijeće je razmotrilo peticiju građana o postavi uzdignute plohe s pješačkim prijelazom u ulici Vrhovec 79 -108 i Zaključak Vijeća Mjesnog odbora Šestinski dol – Vrhovec, kojim je Vijeće suglasno o postavi istih. 

2.Vijeće podržava Zaključak Vijeća Mjesnog odbora Šestinski dol – Vrhovec i peticiju građana da se postavi uzdignuta ploha s pješačkim prijelazom u ulici Vrhovec 79 – 108 obzirom da se na navedenoj lokaciji nalazi privatni dječji vrtić..    

3.Ovaj Zaključak dostaviti će se podnositeljima zahtjeva i Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za promet  na daljnje postupanje.  


Ad. 6. Ulica Gorenci 35 – 45, postavljanje uspornika  
Predsjednik  otvara raspravu.
U raspravi sudjelovali: Dražen Lučanin i Josip Jelić.
Predsjednik daje prijedlog Zaključka na glasovanje.
Jednoglasno usvoje slijedeći

Z A K LJ U Č A K
                       o prijedlogu postavljanja uspornika u ulici Gorenci 35 – 45  

1. Vijeće je razmotrilo zahtjev stanara o postavljanju uspornika u ulici Gorenci 35 – 45 i Zaključak Vijeća Mjesnog odbora Gornja Kustošija, kojim je Vijeće suglasno o postavi istih. 

2. Vijeće ne podržava Zaključak Vijeća Mjesnog odbora Gornje Kustošije i zahtjev građana da se postave uspornici u ulici Gorenci 35 -45 obzirom da se na navedenoj lokaciji ne nalazi škola, dječji vrtić ili druga ustanova društvene i zdravstvene namjene. 

3. Ovaj Zaključak dostaviti će se podnositeljima zahtjeva i Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za promet.   

Ad.7. Ulica Voćnjak, od Kvaternikove 92A do ulice Voćnjak 44, prijedlog nove regulacije prometa
Predsjednik obrazlaže zahtjev i otvara raspravu.
U raspravi sudjelovali; Tomislav Domes, Branko Matun i Josip Jelić
Predsjednik daje prijedlog Zaključka na glasovanje.
Jednoglasno usvojen slijedeći
Z A K LJ U Č A K 
o prijedlogu nove regulacije prometa u ulici Voćnjak 

1. Vijeće je razmotrilo zahtjev stanara o prijedlogu nove regulacije prometa u ulici Voćnjak, od Kvaternikove ulice 92A do ulice Voćnjak 44, i Zaključak Vijeća Mjesnog odbora „Sveti Duh“, kojim je Vijeće suglasno o navedenom prijedlogu.  
2. Vijeće podržava Zaključak Vijeća Mjesnog odbora „Sveti Duh“ i prijedlog  građana da se uvede nova regulacija jednosmjernog prometa u  ulici Voćnjak od Kvaternikove ulice 92A do Ulice Voćnjak 44 zbog uske prometnice i nepreglednog uspona.   
3. Ovaj Zaključak dostaviti će se podnositeljima zahtjeva i Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za promet na daljnje postupanje.    


Ad.8. Kustošijanska ulica 285, izmještanje autobusnog stajališta

Predsjednik obrazlaže zahtjev i otvara raspravu.
U raspavi sudjelovali; Miroslav Šurbek, Ljiljana Peršinec, Tamara Čubretović i Josip Jelić
Predsjednik daje prijedlog Zaključka na glasovanje.
Jednoglasno usvojen slijedeći


Z A K LJ U Č A K
     o prijedlogu izmještanja autobusnog stajališta u Kustošijanskoj ulici  

1. Vijeće je razmotrilo Zaključak Vijeća Mjesnog odbora Gornja Kustošija  o  izmještanju autobusnog stajališta u Kustošijanskoj ulici 285  -287, linije 126 Črnomerec – Krvarić, smjer Črnomerec, sa lokacije kod rotora, prema pješačkom prijelazu u smjeru potoka.

2. Vijeće ne podržava Zaključak Vijeća Mjesnog odbora Gornja Kustošija da se izmjesti autobusno stajalište.    
3. Ovaj Zaključak dostaviti će se Vijeću Mjesnog odbora Gornja Kustošija.   

Ad.9. Postavljanje klamerica za bicikle na Terminalu Črnomerec

Predsjednik daje riječ predlagatelju Draženu Lučaninu.
Dražen Lučanin kratko obrazleže traženo.
Predsjednik kaže da je potrebno dostaviti lokacije za postavljanje klamerica za bicikle u do 24 sata, obzirom da se vijeća raspuštaju u ponoć.
Jednoglasno usvjen slijedeći

          Z A K LJ U Č A K
             o postavljanju klamerica za bicikle na Terminalu Črnomerec 

1. Vijeće je raspravljalo o potrebi postavljanja klamerica za bicikle na Terminalu Črnomerec. 

2. Vijeće predlaže da se klamerice postave na slijedećim lokacijama:

·  Ilica, na izlazu tramvaja s okretišta
· Bračunova ulica, zapadna strana kod pekare Dubravica
· Ilica 256, na jugozapadnom dijelu zgrade kod „pametne klupe“

3. Ovaj Zaključak dostaviti će se Gradskom uredu za prostorno uređenje, izgradnju Grada, graditeljstvo, komunalne poslove i promet i Zagrebačkom holdingu d.o.o. Podružnici Zrinjevac, na daljnje postupanje. 

[bookmark: _GoBack]Predsjednik je zaželio svim vijećnicima koji će se kandidirati na lokalnim izborima puno sreće, pozdravlja ih i zatvara sjedicu.
anom javnom pozivnom natječaju za podnošenje prijedloga za dodjelu Nagrade Grada Zagreba.   P POZIV RADI PODNOŠENJA PRIJEDLOGA ZA DODJELU NAGRADE GRADA ZAGREBA OZIV RADI PODNOŠENJA PRIJEDLOGA ZA DODJELU NAGRADE Sjednica je završila u 13,15 sati

Zapisnik sastavila:
Natalija Vidak
								

KLASA: 026-02/21-001/129
URBROJ: 251-06-11-3-20-3 
Zagreb, 07. travnja 2021.			



								 Predsjednik Vijeća
                                                                                 	      Gradske četvrti Črnomerec

							          Josip Jelić, mag. ing.

